Suzanna Arundhati Roy (gebore 24 November 1961) is 'n Engelstalige Indiese skrywer. Sy is veral bekend vir haar 1997-roman The God of Small Things. Sy is ook 'n politieke aktivis wat met die sake van menseregte en omgewingsgeregtigheid verbind is. Arundhati Roy is in Shillong, Meghalaya, Indië gebore. Sy is die dogter van 'n Christelike moeder van Maleise en Siriese afkoms, Mary Roy, en 'n Hindoe-vader van Bengaalse afkoms, Rajib Roy - wie die eienaar van 'n teeplantasie was. Nadat haar ouers geskei het, is Roy hoofsaaklik in Kerala getoë. Toe sy sestien was, het sy na Delhi verhuis. Daar het sy met haar studies aan die Delhi School of Architecture begin; sy het ook haar eerste man daar ontmoet. In 1984 het sy haar tweede man, Pradip Krishen - 'n filmvervaardiger - ontmoet. Daarom het sy begin om in die filmwêreld belang te stel. Roy het eers kleiner rolle vertolk and dan begin sy om draaiboeke te skryf (In Which Annie Gives it Those Ones, Electric Moon en die televisiereeks Banyan Tree).